EFF-skaapsteler in Vrystaat gevang – praag.co.za — 20 jaar jonk!
EFF-skaapsteler in Vrystaat gevang
‘n EFF-kandidaat vir die Bloemfonteinse stadsraad is gevang dat hy skape steel. Jacobus Nchefu, wat blykbaar ook as “pastoor” bekend is, asook vier medepligtiges, is deur die polisie aangekeer weens die besit van velle en koppe van gesteelde skape, volgens ‘n polisiewoordvoerder, Wendy Nkabi.
Daar word vermoed dat die verdagtes die gesteelde skape in sy kerk in die Bohlokong-lokasie aangehou het. Dié lokasie is in Petrusburg geleë.
Nkabi sê: “Die polisiebeamptes het die voertuig voorgekeer en deursoek. Tydens die ondersoek het hulle vier skaapvelle in die bak van die verdagte se voertuig gevind. Daar word beweer dat die vier skape geslag is en in ‘n kerk in die Bohlokong-lokasie gehou is.”
Volgens haar is nog 34 skape in ‘n oop veld in Bohlokong gevind.
Die vyf swart mans het reeds in die hof verskyn, maar die saak is tot 17 Junie vir ‘n borgtogaansoek uitgestel.
Die provinsiale voorsitter van die EFF in die Vrystaat, Kgotso Morapela, sê hulle sal wag om te hoor wat die hof besluit alvorens hulle stappe teen Nchefu neem.
“Ons gaan nie huiwer om sterk op te tree teen enige individu wat hom aan die verkeerde kant van die gereg bevind nie,” sê Morapela.
Skrywer praagGepubliseer op 15 Junie 2016 Kategorieë Nuus, Suider-AfrikaSleutelwoord diefstal, EFF, misdaad, skape, Vrystaat
Vorige Vorige artikel: Gemeenskapsprotes lei tot geweld sê nuwe verslag
Volgende Volgende artikel: Thys Human: Soweto-jeugdag – die ware oorsprong